open-index/open-wikipedia-markdown huggingface dataset:
სსრკ-ის გუნდური პირველობა ჭადრაკში 1969

**საბჭოთა კავშირის გუნდური ჩემპიონატი ჭადრაკში 1969** — მე-11 გუნდური პირველობა საბჭოთა კავშირის რესპუბლიკებს შორის. შეჯიბრება ჩატარდა ორ ჯგუფში, რომლებიც დაკომპლექტდა სსრკ-ის ხალხთა IV სპარტაკიადის (მოსკოვი, 1967 წ.) შედეგების მიხედვით. თამაში მიმდინარეობდა 12 დაფაზე. გუნდის შემადგენლობა: 6 მამაკაცი (+ სათადარიგო), 3 ჭაბუკი, 2 ქალი და 1 გოგონა.

## ჯგუფი „ა“ 
უძლიერესთა ჯგუფის ტურნირი ჩატარდა გროზნოში 20 ნოემბრიდან 4 დეკემბრამდე. მთავარი მსაჯი იყო ლევ აბრამოვი. ჩემპიონი გახდა მოსკოვის გუნდი, რომელმაც დაძაბულ ბრძოლაში ნახევარი ქულით გაუსწრო ლენინგრადის ნაკრებს. მესამე ადგილი დაიკავა უკრაინის სსრ-მ. ბოლო ორი ადგილი დაიკავეს ყაზახეთისა და აზერბაიჯანის გუნდებმა, რის გამოც მათ უძლიერესთა დივიზიონი დატოვეს.

### გუნდების შემადგენლობები (ჯგუფი „ა“) 
სათადარიგო მოთამაშეები აღნიშნულია ვარსკვლავით (*).

#### მოსკოვი 
* დავიდ ბრონშტეინი
* რატმირ ხოლმოვი
* ევგენი ვასიუკოვი
* ვლადიმერ ლიბერზონი
* იური ავერბახი
* ლეონიდ შამკოვიჩი
* ანატოლი ლეინი*
* იური ბალაშოვი
* ალექსანდრე შვარცი
* ვესელოვსკი
* ალა კუშნირი
* ნინა მედიანიკოვა
* ნატალია ტიტორენკო

#### საქართველო 
* ედუარდ გუფელდი
* თამაზ გიორგაძე
* ალექსანდრე ბუსლაევი
* თეიმურაზ ლომაია
* ალექსანდრე იზვოზჩიკოვი
* ბუხუტი გურგენიძე*
* ელიზბარ უბილავა
* ნანა ალექსანდრია
* თამარ ხმიადაშვილი
* ციური კობაიძე

## ჯგუფი „ბ“ 
შეჯიბრება ჩატარდა ტაშკენტში 18-დან 30 ნოემბრამდე. მთავარი მსაჯი — ბორის კრაპილი. პირველ-მეორე ადგილები გაიყვეს სომხეთისა და უზბეკეთის გუნდებმა, რამაც მათ მომდევნო ჩემპიონატში უძლიერესთა ჯგუფში თამაშის უფლება მისცა.

## საუკეთესო ინდივიდუალური შედეგები (ჯგუფი „ა“) 
* პირველი დაფა: ლეონიდ შტეინი (უკრაინა) — 6 ქულა;
* მეორე დაფა: სემიონ ფურმანი (ლენინგრადი) — 5½;
* მესამე დაფა: ანატოლი შმიტი (ლატვია) — 5½;
* მეოთხე დაფა: მიხეილ პოდგაეცი (უკრაინა) — 6;
* მეხუთე დაფა: იური ავერბახი (მოსკოვი) — 4½ 7-დან;
* მეექვსე დაფა: ლეონიდ შამკოვიჩი (მოსკოვი) — 6 7-დან;
* მეშვიდე დაფა: იური ბალაშოვი (მოსკოვი) — 6;
* მეათე დაფა: ნანა ალექსანდრია (საქართველო) — 6;
* მეთერთმეტე დაფა: თამარ ხუგაშვილი (საქართველო) — 6;
* მეთორმეტე დაფა: ციური კობაიძე (საქართველო) — 6.

## ლიტერატურა 
* 

## რესურსები ინტერნეტში 
* 11th Soviet Team Chess Championship: Grozny 1969

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1969 წელი ჭადრაკში
ოპერაცია წაბლი

**ოპერაცია წაბლი** — მეორე მსოფლიო ომის დროს ბრიტანული სპეცსამსახურების მიერ წარუმატებელი თავდასხმა, რომელიც განხორციელდა სიცილიაში მოკავშირეთა შეჭრის მხარდასაჭერად.

## ფონი 
1943 წლის 12 ივლისის ღამეს, ათკაციანი ორი ჯგუფი, კოდური სახელწოდებით „ვარდისფერი“ და „ბრიგი“, პარაშუტით ჩრდილოეთ სიცილიაში დაეშვა  კომუნიკაციების, ტრანსპორტისა და ზოგადად მტრის საბოტაჟისთვის. ნახტომის დროს ყველა რადიო გაითიშა, დიდი რაოდენობით საბრძოლო მასალა, ასაფეთქებელი ნივთიერებები და საკვები დაიკარგა. ერთი ჯგუფი დასახლებულ პუნქტთან ახლოს დაეშვა, რამაც ოპერაცია გაამჟღავნა.

რადიოკავშირის გარეშე ვერცერთმა ჯგუფმა ვერ შეძლო დამხმარე ძალების თვითმფრინავებთან დაკავშირება და მათი ხელმძღვანელობა. შედეგად, დამხმარე ძალები ბაზაზე დაბრუნდნენ. თავდამსხმელებმა ვერაფერი ღირებულის მიღწევა ვერ შეძლეს და მტრისგან თავის დაღწევით მეგობრული ხაზებისკენ გაემართნენ.

ეს იყო პირველი რეიდი პარაშუტით 2 SAS-ისთვის და ასევე თავდასხმა, რომლის დროსაც დაიკარგა მაიორი ჯეფრი ეპლიარდი (მცირე მასშტაბის რეიდების ძალების ყოფილი მეთაური). ეპლიარდი თვითმფრინავში იმყოფებოდა, რომელსაც „ვარდისფერი“ ჯგუფი ჰყავდა. ნახტომის შემდეგ თვითმფრინავი ბაზაზე ვერ დაბრუნდა.

## სქოლიო 
კატეგორია:მეორე მსოფლიო ომის ოპერაციები
კატეგორია:1943 წელი სამხედრო ისტორიაში
ქვემო წირი

**ქვემო წირი** — ყოფილი სოფელი საქართველოში, ახლანდელი სოფელ წირის ნაწილი (ახალგორის მუნიციპალიტეტის ზაყორის ადმინისტრაციული ერთეული, მცხეთა-მთიანეთის მხარე). ამჟამად რუსეთის მიერ ოკუპირებულ ტერიტორიაზეა (ყოფ. სამხრეთ ოსეთის ავტონომიური ოლქი).

მდებარეობს ხარულის ქედის დასავლეთ კალთაზე, მდინარე ლეხურის (მტკვრის მარცხენა შენაკადი) მარცხენა მხარეს, ზღვის დონიდან 1120 მ-ზე, ახალგორიდან 69 კმ-ში, კასპიდან (უახლოესი რკინიგზის სადგური) 24 კმ-ში. 

წერილობით წყაროებში ცნობილია XV საუკუნიდან. 1459 წლის „სამთავისის გუჯარში“ სამთავნელის სარგოს ნუსხაში დასახელებულ სოფლებს შორის მოხსენიებულია უკანწირი, წირი და ქვემო წირი. 1989 წლის აღწერით იყო 30 მცხოვრები (ოსები). 

## ლიტერატურა
## სქოლიო
კატეგორია:ახალგორის მუნიციპალიტეტის ისტორიული სოფლები
უკანწირი

**უკანწირი** — ნასოფლარი საქართველოში, ახლანდელი ახალგორის მუნიციპალიტეტის ზაყორის ადმინისტრაციული ერთეულის (მცხეთა-მთიანეთის მხარე) ტერიტორიაზე. ამჟამად ეს მხარე ოკუპირებულია რუსეთის მიერ (ყოფ. სამხრეთ ოსეთის ავტონომიური ოლქის ტერიტორია).

მდებარეობს ხარულის ქედის დასავლეთ კალთაზე, მდინარე ლეხურის (მტკვრის მარცხენა შენაკადი) მარცხენა მხარეს, ზღვის დონიდან 1300 მ-ზე, ახალგორიდან 44 კმ-ში, კასპიდან (უახლოესი რკინიგზის სადგური) 31 კმ-ში. 

წერილობით წყაროებში ცნობილია XV საუკუნიდან. 1459 წლის „სამთავისის გუჯარში“ სამთავნელის სარგოს ნუსხაში დასახელებულ სოფლებს შორის მოხსენიებულია უკანწირი, წირი და ქვემო წირი. 1979 წლის აღწერით უკანწირში იყო 57 მცხოვრები, 1989 წელს სოფელში მუდმივი მოსახლეობა აღარ იყო.
## ლიტერატურა
## სქოლიო
კატეგორია:ახალგორის მუნიციპალიტეტის ისტორიული სოფლები
ჰელენ დოვრეი

მინი|ჰელენ დოვრეი, 1896 წელი
**ჰელენ დოვრეი** (დ. 14 თებერვალი, 1859 – გ. 6 დეკემბერი, 1923) — ამერიკელი მსახიობი,
რომელიც იყო მთავარი ვარსკვლავი ბრონსონ ჰოვარდის პიესაში „*One of Our Girls*“ (1885) და სხვადასხვა ფილმში.

## ბიოგრაფია 
დოვრეი დაიბადა 1859 წლის 14 თებერვალს, სან-ფრანცისკოში, კალიფორნიაში. იგი დაქორწინდა ბეისბოლისტ ჯონ მონტგომერი უორდზე 1887 წლის 12 ოქტომბერს. ისინი განქორწინდნენ, თუმცა მათი ქორწინების დროს, 1887 წელს, შეიქმნა ჯილდო, სახელწოდებით „დოვრეის თასი“, რომელიც 1893 წლამდე გაიცემოდა. წიგნები ბეისბოლის ისტორიის შესახებ მათი ცნობილი ქორწინების დეტალებს მოგვითხრობს.

1896 წელს ჰელენი დაქორწინდა ადმირალ ალბერტ გ. ვინტერჰალტერზე. გარდაიცვალა 1923 წლის 6 დეკემბერს, ვაშინგტონში. იგი დაკრძალეს არლინგტონის ეროვნულ სასაფლაოზე მეუღლესთან ერთად.

## სქოლიო
კატეგორია:ამერიკელი მსახიობები
კატეგორია:XIX საუკუნის ქალი მსახიობები
კატეგორია:XIX საუკუნის ქალი მსახიობები ეროვნების მიხედვით
კატეგორია:დაბადებული 1859
კატეგორია:გარდაცვლილი 1923
კეტრინ გრეი

მინი|კეტრინ გრეი
**კეტრინ გრეი** (დაბადების სახელი: **კეტრინ ბესტი**; დ. 1873 – გ. 1950) ― ბროდვეის მსახიობი, რომელიც დაიბადა და გაიზარდა სან-ფრანცისკოში, კალიფორნიაში და  ოჯახის წინააღმდეგობის მიუხედავად შეუერთდა ავგუსტინ დეილის დასს. მისი სასცენო დებიუტი შედგა ნიუ-იორკში, პიესაში „ოქროს ქვრივი“. კეტრინი აშშ-ს ფარგლებს გარეთაც მუშაობდა და ორი წელი ავსტრალიაში გაატარა. 1914 წლის აპრილისთვის გრეის ყველაზე მეტი მთავარი როლი ჰქონდა ნათამაშები მამაკაც ვარსკვლავებთან ერთად, ვიდრე იმ დროისთვის ნებისმიერ სხვა მსახიობს. პირველი მეუღლის გარდაცვალების შემდეგ, იგი დაქორწინდა მსახიობ ჯონ ბ. მეისონზე. კეტრინი გარდაიცვალა 1950 წლის 21 მარტს ორლეანში, მასაჩუსეტსის შტატში.

## სქოლიო 
კატეგორია:დაბადებული 1873
კატეგორია:გარდაცვლილი 1950
კატეგორია:XIX საუკუნის ქალი მსახიობები
კატეგორია:XIX საუკუნის ქალი მსახიობები ეროვნების მიხედვით
კატეგორია:ამერიკელი ქალი მსახიობები
იუნჯინ კიმი

**იუნჯინ კიმი** (დ. 7 ნოემბერი, 1973) — სამხრეთ კორეელი და ამერიკელი მსახიობი. იგი ყველაზე მეტად ცნობილია ჩრდილოეთ კორეელი ჯაშუშის, ბანგ-ჰის, როლით სამხრეთ კორეულ ფილმში „შირი“ (1999) და სუნ-ჰვა კვონის როლით ამერიკულ სატელევიზიო სერიალში „დაკარგულები“ (2004–2010). მისი სხვა აღსანიშნავი ნამუშევრებია „შვიდი დღე“ (2007), „ჰარმონია“ (2010) და „ოდა მამაჩემს“ (2014).

## ადრეული ცხოვრება
კიმი დაიბადა ფიონჩან-დონგში, ჯონგნოს რაიონში, სეულში, სამხრეთ კორეაში. ის ოჯახთან ერთად ემიგრაციაში წავიდა შეერთებულ შტატებში 1983–1984 წლებში. ისინი ცხოვრობდნენ სტატენ-აილენდზე, ნიუ-იორკში. ის მე-7 კლასში შეუერთდა საშუალო სკოლის დრამატულ კლუბს და მონაწილეობდა მიუზიკლში „ჩემი მშვენიერი ლედი“.

კიმი სწავლობდა პრესტიჟულ ფიორელო ჰ. ლაგუარდიას მუსიკისა და ხელოვნებისა და საშემსრულებლო ხელოვნების სკოლაში მანჰეტენში, რომელიც 1989 წელს დაამთავრა. იქიდან მან დრამის შესწავლა განაგრძო ლონდონის საშემსრულებლო ხელოვნების აკადემიაში (LAMDA), ხოლო მოგვიანებით ბოსტონის უნივერსიტეტში მიიღო დრამის ბაკალავრის ხარისხი. ის ასევე არის გაწვრთნილი მოცეკვავე და საბრძოლო ხელოვნების მებრძოლი.

## კარიერა
უნივერსიტეტის დამთავრების შემდეგ, კიმმა რამდენიმე მცირე როლი შეასრულა MTV-ზე, ABC-ის საპნის ოპერის სტილის დრამებში და ბროდვეის ოფ-სცენაზე. 1996 წელს კიმმა გადაწყვიტა კორეაში დაბრუნება, მან ითამაშა ფილმში „შესანიშნავი დასვენება“ (1997), იგი მონაწილეობდა სატელევიზიო დრამაში „საქორწილო კაბა“, მისი წარმატებული დებიუტი შედგა 1999 წლის ფილმში „შირი“, სამხრეთ კორეის პირველი ბლოკბასტერი. „შირი“ იმ დროისთვის კორეის ისტორიაში ყველაზე მაღალშემოსავლიანი ფილმი გახდა. 2000 წლის ნოემბერში მან განაგრძო თანამშრომლობა კანგ ჯე-გიუსთან ფილმში „გინკოს ლეგენდა“.
[250px|მინი|მარჯვნივ|იუჯინ კიმი, [2011 წელი]]
იაპონურ ფილმსა და ლოს-ანჯელესში გადაღებულ სრულმეტრაჟიან ფილმში გადაღების შემდეგ, კიმი გამოჩნდა სამეცნიერო ფანტასტიკურ ფილმში „გუშინ“. შემდეგ, 2002 წელს, კიმმა მთავარი როლი შეასრულა დოკუმენტალისტ ბიუნ იანგ-ჯუს სადებიუტო სრულმეტრაჟიან ფილმში „არდორი“.
2004 წელს კიმმა დაიწყო გამოჩენა ამერიკულ სატელევიზიო სერიალში „დაკარგულები“, რომელიც ექვსი სეზონის განმავლობაში გადიოდა.
2006 წელს ის გამოჩნდა *Stuff*-ის გარეკანზე, ასევე შიდა რეკლამაში. 2006 წელს *Maxim*-მა კიმი თავის ყოველწლიურ *Hot 100* სიაში 98-ე ადგილზე დაასახელა.

2013 წელს მან მთავარი როლი შეასრულა ABC-ის დრამატულ სერიალში *„Mistresses“*.

2018 წელს კიმი კორეულ ტელევიზიას დაუბრუნდა სერიალ „ქალბატონი მა, ნემესისი“-ს მთავარი როლით.

2022 წელს მან შეასრულა სონ ვუ-ჯინის როლი „ფულის ძარცვის“ კორეულ რიმეიკში, „ფულის ძარცვა: კორეა - ერთობლივი ეკონომიკური ზონა“.

2023 წელს მან შეასრულა მთავარი როლი ინგლისურ-კორეულ *Netflix*-ის სერიალში, *„XO, Kitty“*, „მთავარი ჯინა ლიმის“ როლში.

## პირადი ცხოვრება
კიმი თავის ყოფილ მენეჯერ პარკ ჯონგ-ჰიოკზე 2010 წლის მარტში, ოაჰუს კუნძულზე, „დაკარგულების“ ბოლო სცენების გადაღების შემდეგ დაქორწინდა.

## რესურსები ინტერნეტში
* 
* Official Website 

## სქოლიო
კატეგორია:ცოცხალი ადამიანები
კატეგორია:ამერიკელი მსახიობები
კატეგორია:ქალები ამერიკაში
კატეგორია:ბოსტონის უნივერსიტეტის კურსდამთავრებულები
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კაზიმირ გერძიევსკი

**კაზიმირ გერძიევსკი** (; დ. 10 აპრილი, 1888, ქუთაისი — გ. 29 ივლისი, 1957, კრაკოვი) — ქუთაისში დაბადებული პოლონელი ინჟინერი და მეტალურგიის სპეციალისტი, პროფესორი. პოლონეთის სამსხმელო მეცნიერებისა და ინდუსტრიის ერთ-ერთი შემქმნელი.

## ბიოგრაფია 
დაიბადა ქუთაისში, იან და მარია გერძიევსკების ოჯახში. 1910 წელს დაამთავრა სანქტ-პეტერბურგის პოლიტექნიკური ინსტიტუტი. მუშაობდა ლუგანსკის თბომავალმშენებელ ქარხანაში.

1920 წელს, მას შემდეგ რაც პოლონეთმა აღადგინა დამოუკიდებლობა, საცხოვრებლად გადავიდა სამშობლოში. 1921 წლიდან ხელმძღვანელობდა სამსხმელო ქარხანას „Poladżel“. მისი პროექტით აშენდა ქარხანა „Ursus“-ის სამსხმელო განყოფილება, რომელსაც თავადვე ხელმძღვანელობდა 1926 წლამდე.

1927 წლიდან პედაგოგიურ მოღვაწეობას ეწეოდა ვარშავის პოლიტექნიკურ უნივერსიტეტში, სადაც დააარსა პირველი პოლონური სამსხმელო კვლევითი ლაბორატორია. 1935 წელს იგი აირჩიეს სამსხმელო ტექნიკური ასოციაციების საერთაშორისო კომიტეტის (CIATF) პრეზიდენტად.

მეორე მსოფლიო ომის პერიოდში აქტიურად მონაწილეობდა იატაკქვეშა საგანმანათლებლო საქმიანობაში. ომის დასრულების შემდეგ, 1946 წელს, გახდა კრაკოვის სამსხმელო ინსტიტუტის დირექტორი.

კაზიმირ გერძიევსკი არის 100-ზე მეტი სამეცნიერო ნაშრომისა და 24 წიგნის ავტორი. მათ შორის აღსანიშნავია: პოლონური სამსხმელო საქმის ისტორიის ნარკვევი, 1954.

გარდაიცვალა 1957 წელს კრაკოვში. დაკრძალულია რაკოვიცკის სასაფლაოზე.

### ჯილდოები 
კაზიმირს პოლონეთში აღებული აქვს შემდეგი სახელმწიფო ჯილდოები: 

* პოლონეთის აღორძინების ორდენის ოფიცრის ჯვარი.
* ღირსების ოქროს ჯვარი (ორგზის).

## ლიტერატურა 
* 

## რესურსები ინტერნეტში 
* Kazimierz Gierdziejewski — პოლონური ვიკიპედია

## სქოლიო 
კატეგორია:დაბადებული 1888
კატეგორია:გარდაცვლილი 1957
კატეგორია:ქუთაისში დაბადებულები
კატეგორია:პოლონელი ინჟინრები
კატეგორია:პოლონელი მეტალურგები
კატეგორია:პოლონელი პროფესორები
სსრკ-ის გუნდური პირველობა ჭადრაკში 1975

**საბჭოთა კავშირის გუნდური ჩემპიონატი ჭადრაკში 1975** — მე-13 გუნდური პირველობა საბჭოთა კავშირის რესპუბლიკებს შორის. ჩატარდა რიგაში 1975 წლის 15-დან 27 ივლისამდე, სსრკ ხალხთა VI საზაფხულო სპარტაკიადის პროგრამის ფარგლებში. გუნდის შემადგენლობა: 9 მამაკაცი (1 სათადარიგო) და 2 ქალი. (ჭაბუკები და გოგონები სპარტაკიადის ჩათვლაში არ შედიოდნენ სრულიად საკავშირო ახალგაზრდული თამაშების გამართვის გამო).

## ფინალური ეტაპი 
### 1-ლი ფინალი 
#  **რსფსრ** (გუნდში შედიოდნენ: ბორის სპასკი, ლევ პოლუგაევსკი, ეფიმ გელერი, ნიკოლოზ კროგიუსი, რატმირ ხოლმოვი, ალექსეი სუეტინი, ევგენი სვეშნიკოვი, ვიტალი ცეშკოვსკი — სათადარიგო, ვალენტინა კოზლოვსკაია, ალექსანდრა კისლოვა) — 30 ქულა 45-დან.
#  **უკრაინის სსრ** (ალექსანდრე ბელიავსკი, გენადი კუზმინი, ვლადიმერ სავონი, ვლადიმერ ტუკმაკოვი, ოლეგ რომანიშინი, ლევ ალბურტი, ადრიან მიხალჩიშინი, მიხეილ პოდგაეცი — სათადარიგო, მარტა ლიტინსკაია, ლიდია სემენოვა) — 23½ ქულა.
#  **ლენინგრადი** (ანატოლი კარპოვი, ვიქტორ კორჩნოი, სემიონ ფურმანი, მარკ ცეიტლინი, ანდრეი ლუკინი, ვადიმ ფაიბისოვიჩი, ვლადისლავ ვოროტნიკოვი, მარკ ტაიმანოვი — სათადარიგო, ირინა ლევიტინა, ლიუბოვ კრისტოლი) — 22½ ქულა.
# საქართველოს სსრ — 20½ ქულა.
# მოსკოვი — 20 ქულა.
# ლატვიის სსრ — 18½ ქულა.

### მე-2 ფინალი 
* 7. უზბეკეთის სსრ — 29½ ქულა 45-დან.
* 8. ბელორუსიის სსრ — 26½ ქულა.
* 9. ესტონეთის სსრ — 25 ქულა.
* 10. ლიტვის სსრ — 18½ ქულა.
* 11. აზერბაიჯანის სსრ — 18½ ქულა.
* 12. მოლდავეთის სსრ — 17 ქულა.

### მე-3 ფინალი 
* 13. ყაზახეთის სსრ — 23 ქულა 36-დან.
* 14. სომხეთის სსრ — 20 ქულა.
* 15. ყირგიზეთის სსრ — 17½ ქულა.
* 16. თურქმენეთის სსრ — 16½ ქულა.
* 17. ტაჯიკეთის სსრ — 13 ქულა.

## საუკეთესო ინდივიდუალური შედეგები 
* **1-ლი მამაკაცთა დაფა:** ანატოლი კარპოვი (ლენინგრადი) — 5½ ქულა 7-დან.
* **1-ლი ქალთა დაფა:** ნონა გაფრინდაშვილი (საქართველოს სსრ) — 8 ქულა 9-დან.

## ლიტერატურა 
* 

## რესურსები ინტერნეტში 
* 13th Soviet Team Chess Championship: Rīga 1975 (OlimpBase)

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1975 წელი ჭადრაკში
სსრკ-ის გუნდური პირველობა ჭადრაკში 1979

**საბჭოთა კავშირის გუნდური ჩემპიონატი ჭადრაკში 1979** —მე-14 გუნდური პირველობა საბჭოთა კავშირის რესპუბლიკებს შორის. ჩატარდა მოსკოვში 1979 წლის 10-დან 23 ივლისამდე, სსრკ ხალხთა VII საზაფხულო სპარტაკიადის პროგრამის ფარგლებში. გუნდის შემადგენლობა: 8 მამაკაცი (1 სათადარიგო) და 2 ქალი.

## ფინალური ეტაპი 
### 1-ლი ფინალი 
#  **უკრაინის სსრ** (ოლეგ რომანიშინი, ალექსანდრე ბელიავსკი, გენადი კუზმინი, ვლადიმერ ტუკმაკოვი, იოსებ დორფმანი, ადრიან მიხალჩიშინი, სემ პალატნიკი, ვლადიმერ სავონი — სათადარიგო, მარტა ლიტინსკაია, ლიდია სემენოვა) — 26 ქულა 45-დან.
#  **მოსკოვი** (ტიგრან პეტროსიანი, ვასილი სმისლოვი, იური ბალაშოვი, ევგენი ვასიუკოვი, იური რაზუვაევი, სერგეი მაკარიჩევი, მარკ დვორეცკი, დავიდ ბრონშტეინი — სათადარიგო, ელენა ფატალიბეკოვა, ტატიანა ზატულოვსკაია) — 25½ ქულა.
#  **რსფსრ** (ბორის სპასკი, ლევ პოლუგაევსკი, ეფიმ გელერი, ვიტალი ცეშკოვსკი, ევგენი სვეშნიკოვი, გენადი ტიმოშჩენკო, ალექსანდრე პანჩენკო, ალექსეი სუეტინი — სათადარიგო, ელენა ახმილოვსკაია, ვალენტინა კოზლოვსკაია) — 23½ ქულა.
# ლენინგრადი — 22 ქულა.
# საქართველოს სსრ — 22 ქულა.
# მოლდავეთის სსრ — 16 ქულა.

### მე-2 ფინალი 
* 7. ლატვიის სსრ — 27½ ქულა 45-დან.
* 8. ესტონეთის სსრ — 26½ ქულა.
* 9. უზბეკეთის სსრ — 24 ქულა.
* 10. ბელორუსიის სსრ — 24 ქულა.
* 11. ყაზახეთის სსრ — 19 ქულა.
* 12. ყირგიზეთის სსრ — 14 ქულა.

### მე-3 ფინალი 
* 13. აზერბაიჯანის სსრ — 24 ქულა 36-დან.
* 14. ლიტვის სსრ — 21 ქულა.
* 15. სომხეთის სსრ — 16½ ქულა.
* 16. თურქმენეთის სსრ — 15½ ქულა.
* 17. ტაჯიკეთის სსრ — 13 ქულა.

## საუკეთესო ინდივიდუალური შედეგები 
* 1-ლი მამაკაცთა დაფა: თამაზ გიორგაძე (საქართველოს სსრ) — 5½ ქულა 8-დან.
* 1-ლი ქალთა დაფა: მარტა ლიტინსკაია (უკრაინის სსრ) — 7½ ქულა 9-დან.

## ლიტერატურა 
* 

## რესურსები ინტერნეტში 
* 14th Soviet Team Chess Championship: Moscow 1979 (OlimpBase)

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1979 წელი ჭადრაკში
სსრკ-ის გუნდური პირველობა ჭადრაკში 1981

**საბჭოთა კავშირის გუნდური ჩემპიონატი ჭადრაკში 1981** — მე-15 პირველობა საბჭოთა კავშირის რესპუბლიკებს შორის. ჩატარდა მოსკოვში 1981 წლის 16-დან 30 მაისამდე.

## ა ჯგუფი 
#  **უკრაინის სსრ** (ალექსანდრე ბელიავსკი, ოლეგ რომანიშინი, გენადი კუზმინი, იოსიფ დორფმანი, ვლადიმერ ტუკმაკოვი, კონსტანტინ ლერნერი, ვლადიმერ სავონი — სათადარიგო, მარტა ლიტინსკაია, ლიდია სემენოვა) — 48 ქულა 72-დან.
#  **მოსკოვი** (ტიგრან პეტროსიანი, იური ბალაშოვი, არტურ იუსუპოვი, სერგეი დოლმატოვი, ევგენი ვასიუკოვი, სერგეი მაკარიჩევი, დავიდ ბრონშტეინი — სათადარიგო, ელენა ახმილოვსკაია, ლუდმილა ზაიცევა) — 42½ ქულა.
#  **საქართველოს სსრ** (თამაზ გეორგაძე, ედუარდ გუფელდი, ბუხუტი გურგენიძე, ელიზბარ უბილავა, გენადი ზაიჩიკი, ზურაბ აზმაიფარაშვილი, ზურაბ სტურუა — სათადარიგო, მაია ჩიბურდანიძე, ნანა იოსელიანი) — 40½ ქულა.
# რსფსრ — 40 ქულა.
# ლენინგრადი — 37½ ქულა.
# ლატვიის სსრ — 37 ქულა.
# ბელორუსიის სსრ — 34 ქულა.
# მოლდავეთის სსრ — 31½ ქულა.
# ესტონეთის სსრ — 30 ქულა.
# უზბეკეთის სსრ — 24 ქულა.

## ბ ჯგუფი 
ამ ჯგუფში რამდენიმე გუნდი (რსფსრ-2, მოსკოვი-2, უკრაინა-2) გამოდიოდა კონკურსგარეშე.

* 11. ლიტვის სსრ — 40½ ქულა.
* 12. სომხეთის სსრ — 39 ქულა.
* 13. ყაზახეთის სსრ — 38½ ქულა.
* 14. აზერბაიჯანის სსრ — 34 ქულა.
* 15. ყირგიზეთის სსრ — 25 ქულა.
* 16. ტაჯიკეთის სსრ — 23½ ქულა.
* 17. თურქმენეთის სსრ — 21 ქულა.

## საუკეთესო ინდივიდუალური შედეგები 
* **1-ლი მამაკაცთა დაფა:** მიხეილ ტალი (ლატვიის სსრ) — 7 ქულა 9-დან.
* **1-ლი ქალთა დაფა:** მარტა ლიტინსკაია (უკრაინის სსრ) — 6½ ქულა.

## ლიტერატურა 
* 

## რესურსები ინტერნეტში 
* 15th Soviet Team Chess Championship: Moscow 1981 (OlimpBase)

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1981 წელი ჭადრაკში
ბუშ თაუერი

მინი|ბუშ თაუერი
**ბუშ თაუერი** () — 433 ფუტის სიმაღლის (132 მეტრი) შენობა ნიუ-იორკის მიდთაუნ მანჰეტენის უბანში, ტაიმზ-სკვერის აღმოსავლეთით. შენობა დაპროექტებულია ფრენკ ჰელმლისა და ჰარვი ვაილი კორბეტის მიერ. მდებარეობს 42-ე ქუჩის 130-132 ნომრებში, ბროდვეისა და მეექვსე ავენიუს შორის.

ბუშ თაუერი აშენდა ირვინგ ტ. ბუშის მფლობელობის ქვეშ მყოფი ბუშ ტერმინალის კომპანიისთვის. შენობის 30 სართულიანი სექციის აშენება დაიწყო 1916 წელს და დამთავრდა 1918-ში, ხოლო მეორე, 10 სართულიანი სექციის აშენება დამთავრდა 1921 წელს. ბუშ თაუერის დიზაინი აერთიანებს სივიწროვეს, სიმაღლეს და ნეო-გოტიკურ არქიტექტურას. ფასადი შეიცავს სპეციალური აგურის ნამუშევარს, რომელიც ქმნის ჩრდილის ეფექტს, შენობის ვერტიკალურობის გასაძლიერებლად. იგი თავდაპირველად შეიცავდა მყიდველთა კლუბს პირველ სამ სართულზე და გამოფენებს ზედა სართულებზე.

1938 წელს მეტროპოლიტენ ლაიფ ინშურენს კომპანიამ გამოისყიდა შენობა გირაოდან და ზედა სართულები გადაკეთდა საოფისე გამოყენებისთვის. 1980-იანი წლების დასაწყისისთვის ბუშ თაუერის მდგომარეობა მნიშვნელოვნად გაუარესდა და მფლობელები განიხილავდნენ შენობის დანგრევას. ამის ნაცვლად გააკეთეს მისი რესტავრაცია და 1988 წელს გამოცხადდა ქალაქის ღირსშესანიშნაობად ნიუ-იორკის ღირსშესანიშნაობების დაცვის კომისიის მიერ. 

## რესურსები ინტერნეტში
*Vanke official website
*Historic image of Bush Tower from the New York Public Library Digital Gallery

კატეგორია:ნიუ-იორკის არქიტექტურა
სსრკ-ის გუნდური პირველობა ჭადრაკში 1983

**საბჭოთა კავშირის გუნდური ჩემპიონატი ჭადრაკში 1983** — მე-16 პირველობა საბჭოთა კავშირის რესპუბლიკებს შორის. ჩატარდა 1983 წლის აგვისტოში მოსკოვში, სსრკ ხალხთა VIII საზაფხულო სპარტაკიადის ფარგლებში. წინასწარი ეტაპის შედეგების მიხედვით ჩამოყალიბდა 3 ფინალური ჯგუფი: I ჯგუფი (1–6 ადგილები), II ჯგუფი (7–12 ადგილები) და III ჯგუფი (13–17 ადგილები). გუნდის შემადგენლობა: 6 მამაკაცი და 2 ქალი.

## ფინალური ეტაპი 
### I ჯგუფი 
#  **მოსკოვი** (ანატოლი კარპოვი, ტიგრან პეტროსიანი, იური ბალაშოვი, სერგეი დოლმატოვი, სერგეი მაკარიჩევი, ევგენი ვასიუკოვი, არტურ იუსუპოვი — სათადარიგო, ელენა ფატალიბეკოვა, ლუდმილა ზაიცევა) — 23 ქულა.
#  **საქართველოს სსრ** (თამაზ გიორგაძე, ბუხუტი გურგენიძე, ზურაბ აზმაიფარაშვილი, გენადი ზაიჩიკი, ელიზბარ უბილავა, ზურაბ სტურუა, ედუარდ გუფელდი — სათადარიგო, მაია ჩიბურდანიძე, ნონა გაფრინდაშვილი) — 21½ ქულა.
#  **ლენინგრადი** (მარკ ტაიმანოვი, ალექსანდრე კოჩიევი, ლეონიდ იუდასინი, ანდრეი ლუკინი, ალექსეი ერმოლინსკი, მარკ ცეიტლინი, ვიაჩესლავ ოსნოსი — სათადარიგო, ირინა ლევიტინა, ელენა ბისტრიაკოვა) — 21 ქულა.
# უკრაინის სსრ — 19½ ქულა.
# ლატვიის სსრ — 18½ ქულა.
# სომხეთის სსრ — 16½ ქულა.

### II ჯგუფი 
* 7. რსფსრ — 30 ქულა.
* 8. ბელორუსიის სსრ — 23 ქულა.
* 9. ყაზახეთის სსრ — 21½ ქულა.
* 10. უზბეკეთის სსრ — 16½ ქულა.
* 11. აზერბაიჯანის სსრ — 15½ ქულა.
* 12. მოლდავეთის სსრ — 13½ ქულა.

### III ჯგუფი 
* 13. ესტონეთის სსრ — 22 ქულა.
* 14. ყირგიზეთის სსრ — 18 ქულა.
* 15. ლიტვის სსრ — 18 ქულა.
* 16. თურქმენეთის სსრ — 12 ქულა.
* 17. ტაჯიკეთის სსრ — 10 ქულა.

## საუკეთესო ინდივიდუალური შედეგები 
* 1-ლი მამაკაცთა დაფა: გიორგი აგზამოვი (უზბეკეთის სსრ) — 6 ქულა 8-დან.
* 1-ლი ქალთა დაფა: ელენა ახმილოვსკაია (რსფსრ) — 6 ქულა 8-დან.

## ლიტერატურა 
* 

## რესურსები ინტერნეტში 
* 16th Soviet Team Chess Championship: Moscow 1983 (OlimpBase)

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1983 წელი ჭადრაკში
სსრკ-ის გუნდური პირველობა ჭადრაკში 1985

**საბჭოთა კავშირის გუნდური ჩემპიონატი ჭადრაკში 1985** — მე-17 პირველობა საბჭოთა კავშირის რესპუბლიკებს შორის. ჩატარდა 1985 წლის მაისში ვოლგოგრადში. შეჯიბრებაში მონაწილეობდა 18 გუნდი (მათ შორის რსფსრ-ის მეორე ნაკრები). გუნდის შემადგენლობა: 6 მამაკაცი და 2 ქალი. პირველად ჩემპიონატების ისტორიაში, ტურნირი ჩატარდა შვეიცარიული სისტემით.

## შედეგები 
#  **რსფსრ-1** (ლევ ფსახისი, ვიტალი ცეშკოვსკი, სერგეი დოლმატოვი, ევგენი სვეშნიკოვი, ანატოლი ვაისერი, ანდრეი ხარიტონოვი; ანა ახშარუმოვა, ლუდმილა ზაიცევა) — 34 ქულა 56-დან.
#  **საქართველოს სსრ** (თამაზ გიორგაძე, ბუხუტი გურგენიძე, ედუარდ გუფელდი, გენადი ზაიჩიკი, ზურაბ აზმაიფარაშვილი, ზურაბ სტურუა; ნანა ალექსანდრია, ნანა იოსელიანი) — 32½ ქულა.
#  **მოსკოვი** (იური ბალაშოვი, ანდრეი სოკოლოვი, ბორის გულკო, ევგენი ვასიუკოვი, სერგეი სმაგინი, ალექსეი ვიჟმანავინი; ელენა ფატალიბეკოვა, ირინა ერუსლანოვა) — 32½ ქულა. (მოსკოვის გუნდმა მესამე ადგილი დაიკავა საქართველოსთან პირადი შეხვედრის წაგების გამო).
# უკრაინის სსრ — 31½ ქულა.
# ლენინგრადი — 31 ქულა.
# ლატვიის სსრ — 30½ ქულა.
# რსფსრ-2 — 30 ქულა.
# აზერბაიჯანის სსრ — 30 ქულა.
# ესტონეთის სსრ — 29½ ქულა.
# ლიტვის სსრ — 29 ქულა.
# უზბეკეთის სსრ — 29 ქულა.
# ყირგიზეთის სსრ — 28½ ქულა.
# ბელორუსიის სსრ — 28 ქულა.
# ყაზახეთის სსრ — 27½ ქულა.
# სომხეთის სსრ — 27 ქულა.
# მოლდავეთის სსრ — 26 ქულა.
# ტაჯიკეთის სსრ — 17½ ქულა.
# თურქმენეთის სსრ — 10 ქულა.

## საუკეთესო ინდივიდუალური შედეგები 
* 1-ლი მამაკაცთა დაფა: ვიქტორ კუპრეიჩიკი (ბელორუსიის სსრ) — 5½ ქულა 7-დან.
* 1-ლი ქალთა დაფა: ნანა ალექსანდრია (საქართველოს სსრ) — 6½ ქულა.

## ლიტერატურა 
* 

## რესურსები ინტერნეტში 
* 17th Soviet Team Chess Championship: Volgograd 1985 (OlimpBase)

კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1985 წელი ჭადრაკში
განჯის მემორიალური კომპლექსი

**განჯის მემორიალური კომპლექსი** () — მემორიალური კომპლექსი აზერბაიჯანის ქალაქ განჯაში, რომელიც ეძღვნება მთიანი ყარაბაღის ომის დროს სომხური ძალების მიერ განხორციელებული სარაკეტო თავდასხმების შედეგად დაღუპულ მშვიდობიან მოქალაქეთა ხსოვნას, აგრეთვე სომხეთ-აზერბაიჯანის კონფლიქტის სხვადასხვა ეტაპს. კომპლექსი მდებარეობს დაბომბვის შედეგად დანგრეული საცხოვრებელი შენობების ადგილზე.

## ისტორია 
მეორე ყარაბაღის ომის დროს ქალაქ განჯის საცხოვრებელი უბნები არაერთხელ გახდა სარაკეტო და საარტილერიო თავდასხმების ობიექტი.

2022 წლის 30 იანვარს აზერბაიჯანის პრეზიდენტმა ილჰამ ალიევმა დაბომბვის შედეგად დარჩენილ ნანგრევებზე ღია ცის ქვეშ განჯის მემორიალური კომპლექსის მშენებლობას საფუძველი ჩაუყარა.

2025 წლის 30 ივლისს ილჰამ ალიევმა ხელი მოაწერა ბრძანებას კომპლექსში სამშენებლო-სამონტაჟო სამუშაოების დასრულებისა და მუზეუმის ექსპოზიციის ორგანიზების შესახებ, რომლის თანახმადაც აზერბაიჯანის პრეზიდენტის სარეზერვო ფონდიდან 10,5 მილიონი მანათი გამოიყო აზერბაიჯანის რესპუბლიკის ურბანული განვითარებისა და არქიტექტურის სახელმწიფო კომიტეტისთვის.

განჯის მემორიალური კომპლექსის გახსნის ცერემონია გაიმართა 2025 წლის 27 სექტემბერს. არქიტექტურული დიზაინი შეიმუშავა ბრიტანულმა კომპანიამ *Chapman Taylor*, ხოლო მშენებლობა განახორციელა სახელმწიფო დიზაინის ინსტიტუტმა *Azermemarproekt-*მა.

განჯის მემორიალური კომპლექსი მოიცავს მუზეუმის შენობასა და ლანდშაფტურ სივრცეს. სიმბოლურად რაკეტის კვალს ასახავს. კომპლექსი შესრულებულია მინიმალისტურ სტილში და აღჭურვილია მუზეუმის პანორამის დასათვალიერებელი პლატფორმებით.

## სქოლიო 
კატეგორია:აზერბაიჯანის მუზეუმები
ლისეთ ჩავესი

**ლისეთ ჩავესი** (დ. 25 მაისი, 1989) — ამერიკელი მსახიობი, რომელიც ცნობილია თავისი როლებით ფილმებში *Chicago P.D.*, *The Rookie*, და *The Fosters*. ჩავესი გამოჩნდა ესპერანსა „სპუნერ“ კრუზის როლში 
*The CW*-ის სუპერგმირული სერიალის *„Legends of Tomorrow“* მეექვსე და მეშვიდე სეზონებში.

## ადრეული ცხოვრება
ჩავესი აფრო-სალვადორული წარმოშობისაა. იგი დაიბადა 25 მაისს, 1989.

## კარიერა
კარიერის დასაწყისში ჩავესი მოდელად მუშაობდა. ტელემაყურებლის წინაშე ის პირველად 2009 წელს გამოჩნდა რეალითი-სილამაზის კონკურსში *True Beauty*. მან პირველად პროფესიონალურად ითამაშა სერიალ *„The Baby“* (2011) ერთ-ერთ ეპიზოდში. ჩავესი გამოჩნდა  *Southland*, *Shameless*, *Lucifer*, *Rizzoli & Isles* და სხვა სერიალების ცალკეულ ეპიზოდებში. 2016 წლიდან მან უფრო მნიშვნელოვანი როლების მიღება დაიწყო სერიალში *The Night Shift*, მოჰყვა მთავარი პერსონაჟის როლი სერიალში *The Fosters*.

ჩავესის მთავარი როლი გაფართოვდა და მოიცვა NBC-ის „ჩიკაგოს“ ფრენჩაიზ შოუებში ახალბედა ოფიცრის, ვანესა როხასის როლი. ეს როლი თავდაპირველად პერსონაჟ კევინ ატვოტერთან ხანგრძლივი რომანტიკული დაძაბულობის შესაქმნელად იყო შექმნილი, რაც სერიალის მეშვიდე სეზონში დაიწყო, მაგრამ COVID-19 პანდემიის გამო შეწყდა. პერსონაჟის სიუჟეტური ხაზი ამ ეტაპზე დასრულდა, რადგან შესვენების დროს გამოცხადდა, რომ ჩავესი ვერ დაბრუნდებოდა მისი პერსონაჟის ისტორიის დასასრულებლად. ეს იმით იყო განპირობებული, რომ პერსონაჟი არასდროს ყოფილა სრულად კმაყოფილი გულშემატკივრებით ან პროდიუსერებით. ჩავესმა ამ ყველაფრის შემდეგ შეასრულა ახალი როლი — ტექნოლოგიებით გატაცებული და ტრაგიკული წარსულის მქონე პერსონაჟი ესპერანსა „სპუნერ“ კრუზი — *The CW*-ის სერიალის *Legends of Tomorrow* მეექვსე სეზონში. 2022 წლის ეპიზოდში *„The Fixed Point“* კრუზი აცხადებს, რომ ასექსუალია.

შემდეგ, 2022 წლიდან, მან დაიწყო გამოჩენა ABC-ის პოლიციურ დრამის *„The Rookie“*-ის მე-5 სეზონში, განმეორებად როლში, რის შემდეგაც მთავარ მსახიობად გადაინაცვლა ოფიცერ სელინა ხუარესის როლით.

## ჯილდოები და აღიარება
2020 წელს *Imagen Awards*-მა, რომელსაც ინდუსტრიაში „ლათინო ოქროს გლობუსებს“ უწოდებენ, ჩავესი წარადგინა ნომინაციაში „საუკეთესო მეორეხარისხოვანი მსახიობი ქალი:ტელევიზია“ სერიალ *Chicago P.D.*-ში შესრულებული როლისთვის.

## რესურსები ინტერნეტში
## სქოლიო
კატეგორია:მსახიობები
კატეგორია:დაბადებული 1989
კატეგორია:ცოცხალი ადამიანები
კატეგორია:ამერიკელი მსახიობები
კატეგორია:მსახიობები საუკუნეების მიხედვით
კატეგორია:მსახიობები ეროვნების მიხედვით
კატეგორია:მსახიობები კონტინენტის მიხედვით
კატეგორია:ქალი მსახიობები ეროვნების მიხედვით
კატეგორია:XXI საუკუნის ამერიკელი ქალი მსახიობები
კატეგორია:მსახიობები საუკუნისა და ქვეყნის მიხედვით
კატეგორია:ამერიკელი მსახიობი ქალები საუკუნის მიხედვით
ბაქოს ფორტეპიანოს ფესტივალი (2025)

**ბაქოს ფორტეპიანოს ფესტივალი 2025** — ბაქოს ფორტეპიანოს მე-4 ჯაზ-ფესტივალი, რომელიც გაიმართა 2025 წლის 14–28 ივნისს აზერბაიჯანის დედაქალაქ ბაქოში.

## ზოგადი ინფორმაცია 
ფესტივალში მონაწილეობდნენ მუსიკოსები აზერბაიჯანიდან, ავსტრიიდან, ბრაზილიიდან, საქართველოდან, ნიდერლანდებიდან, თურქეთიდან და საფრანგეთიდან. ფესტივალის პროგრამა მოიცავდა კონცერტებს, ხელოვნების პროექტებს, გამოფენებს, ინსტალაციებს, ლიტერატურულ კონკურსსა და ჯემ-სეიშენებს.

24 ივნისს ჩატარდა ფორტეპიანოს ლიტერატურული ეტიუდის კონკურსის გამარჯვებულთა დაჯილდოება, ხოლო ამავე დღეს გაიმართა შაჰინ ნოვრასლისა და ისააკ ჯამბას (ბრაზილია) ერთობლივი კონცერტი.

ფესტივალის ფარგლებში ჩატარდა კლასიკური მუსიკის კონცერტი საერთაშორისო მუღამის ცენტრში.

ორი დღის განმავლობაში პროექტის „ჩვენ მომავალი ვართ“ ფარგლებში გაიმართა ახალგაზრდა შემსრულებელთა კონცერტები.

დასკვნითი კონცერტი 28 ივნისს გაიმართა.

## რესურსები ინტერნეტში 
* https://bakupianofestival.com/about-us-1 - ოფიციალური ვებ-გვერდი

## სქოლიო 
კატეგორია:აზერბაიჯანის ფესტივალები
Dream Fest (2025)

**DREAM Fest 2025** — საერთაშორისო მუსიკალური ფესტივალია, რომელიც გაიმართა 2025 წლის 23–26 ივლისს ბაქოს მახლობლად მდებარე *Sea Breeze Resort*-ში.

ფესტივალი მეორედ ჩატარდა და მასში მონაწილეობდა 100-ზე მეტი მუსიკოსი სხვადასხვა ქვეყნიდან.

## პროგრამა და მიმდინარეობა 
ფესტივალის ოთხდღიანი პროგრამა მოიცავდა გალა-გახსნას, თემატურ საღამოებსა და დასკვნით კონცერტს. გახსნის ცერემონიას ესწრებოდა ნიკოლ შერზინგერი და გაიმართა 500 დრონით შესრულებული შოუ.

ფესტივალის ფარგლებში ჩატარდა მუსლიმ მაგომაევისადმი მიძღვნილი საღამო, სადაც მისი ნაწარმოებები შესრულდა სოლო და დუეტების სახით. პროგრამაში ასევე შევიდა 1980–1990-იანი წლების საცეკვაო ჰიტების საღამო, რომელშიც მონაწილეობდნენ საერთაშორისო არტისტები, მათ შორის *Sandra*, *Haddaway*, *In-Grid*, *Aqua* და *Kosheen*.

დასკვნით დღეს გაიმართა სუპერჰიტების კონცერტი, სადაც სცენაზე გამოვიდნენ *Tyga*, *EMIN*, *Eva Simons*, *Sevanna*, *Ceza* და *Jah Khalib*.

## რესურსები ინტერნეტში 
* https://dreammusicfest.com/ - ოფიციალური ვებ-გვერდი

## სქოლიო 
კატეგორია:აზერბაიჯანის ფესტივალები
კატეგორია:მუსიკალური ფესტივალები ქვეყნების მიხედვით
ჟანა დე ლესტონაკი

**წმინდა ჟანა (იოანა) დე ლესტონაკი** (; დ. 27 დეკემბერი, 1555, ბორდო — გ. 2 თებერვალი, 1640, ბორდო) — ფრანგი მონაზონი, რომელმაც 1607 წელს დააარსა კონგრეგაცია „ღვთისმშობლის საზოგადოების დები“ (). ახალი ორდენი, რომელიც დაარსებიდან მალევე დაამტკიცა პაპმა პავლე V-მ, გახდა წმინდა საყდრის მიერ ოფიციალურად აღიარებული პირველი ქალ მასწავლებელთა სამონასტრო ორდენი.

## ცხოვრება
ჟანა დე ლესტონაკი დაიბადა 1556 წელს ბორდოში, ბორდოს პარლამენტის წევრის, რიშარ დე ლესტონაკისა და ცნობილი ფილოსოფოსის, მიშელ ეკემ დე მონტენის დის, ჟანა ეკემის ოჯახში. იგი იზრდებოდა პროტესტანტ რეფორმატორებსა და კათოლიკური სარწმუნოების დამცველებს შორის მძაფრი კონფლიქტის პერიოდში. აზრთა სხვადასხვაობა მის ოჯახშიც არსებობდა: დედამისი, თავდაჯერებული კალვინისტი, ცდილობდა ჟანას მოქცევას, ხოლო მამა და ბიძა — მიშელ დე მონტენი — კათოლიკურ აღმსარებლობას ერთგულებდნენ და მხარს უჭერდნენ გოგონას სურვილს, დარჩენილიყო კათოლიკედ.

17 წლის ასაკში დე ლესტონაკი ცოლად გაჰყვა გასტონ დე მონფერანს. მათ ოჯახში შვიდი შვილი შეეძინათ, რომელთაგან სამი ჩვილობაშივე გარდაიცვალა. 24-წლიანი ქორწინების შემდეგ დე ლესტონაკი დაქვრივდა, რასაც შვიდი თვის განმავლობაში მამის, ბიძისა და უფროსი ვაჟის გარდაცვალება მოჰყვა. ეს მის ცხოვრებაში ძალიან მძიმე პერიოდი იყო.

1605 წელს, როდესაც ბორდოში შავი ჭირი გავრცელდა, დე ლესტონაკი მშობლიურ ქალაქში დაბრუნდა, რათა ქალაქის ღარიბთა უბნებში სნეულთა მოვლაში დახმარებოდა. მისმა ძმამ, ბორდოს კოლეჯის იეზუიტმა, მას შეხვედრა მოუწყო ორ იეზუიტ მღვდელთან — ჟან დე ბორდესთან და ფრანსუა დე რაიმონთან. იეზუიტებმა დე ლესტონაკს სთხოვეს, დაეარსებინა ახალი ორდენი გოგონების განათლებისთვის. მათ არჩევანი შეაჩერეს დახურულ თემზე, რომელიც ბენედიქტელთა შეცვლილ წესდებას ეფუძნებოდა, რათა დებს სწავლების უფლება ჰქონოდათ. დაარსებიდან მალევე, 1607 წელს, კონგრეგაციამ პაპ პავლე V-ისგან ოფიციალური დასტური მიიღო.

ორდენმა ბორდოში, ტრომპეტის ციხესიმაგრესთან ახლოს, ძველი მონასტერი შეიძინა, თუმცა 1610 წლის სექტემბერში სავანე რუ-დიუ-ჰაზე მდებარე უფრო დიდ ძველ მონასტერში გადავიდა და ბორდოში გოგონების პირველი სკოლა გახსნა. ქალაქის ელიტამ ისინი კარგად მიიღო და ფინანსურადაც უჭერდა მხარს. ახალი ორდენის პირველმა ხუთმა წევრმა სამონასტრო აღთქმა 1610 წლის 10 დეკემბერს დადო. პირადი კავშირების, იეზუიტების დახმარებისა და ბორდოს ელიტაში არსებული გავლენის წყალობით, დე ლესტონაკმა მალევე დააარსა ორდენის სავანეები ბეზიეში, პერიგესა და ტულუზაში.

## რესურსები ინტერნეტში
* The Company of Mary Our Lady 
* 

## სქოლიო
კატეგორია:ფრანგი პედაგოგები
კატეგორია:წმინდანები ეროვნების მიხედვით
Mono (ნამჯუნის ალბომი)

**Mono** — სამხრეთ კორეელი რეპერისა და BTS-ის წევრის, RM-ის მეორე მიქსტეიპი. იგი 2018 წლის 23 ოქტომბერს Big Hit Entertainment-ის მეშვეობით გამოიცა. პროექტი შვიდ ტრეკს მოიცავს და მას თან ახლდა ანიმაციური მუსიკალური ვიდეო დასკვნითი სიმღერისთვის — „Forever Rain“. RM-მა Mono-ს ფლეილისტი უწოდა, თუმცა სხვადასხვა გამოცემები მას მიქსტეიპად მოიხსენიებენ. მასში შემავალი სიმღერები შესრულებულია როგორც კორეულ, ისე ინგლისურ ენებზე.

## წინაპირობა და გამოშვება
RM-მა მიქსტეიპის შესახებ პირველად 2018 წლის მარტში მიანიშნა და მისი წარმოება დაადასტურა, როდესაც BTS-ის Twitter-ზე დაუსათაურებელი სიმღერის მოკლე კლიპი გამოაქვეყნა. 2018 წლის ივნისში ბრიტანულმა ელექტროპოპ დუეტმა, Honne, ინტერვიუში განაცხადა, რომ მათ შესაძლოა RM-თან ერთად მუსიკაზე იმუშავეს. მათ RM-თან თანამშრომლობა მას შემდეგ გადაწყვიტეს, რაც გაიგეს, რომ ის მათი მუსიკის ფანი იყო და სეულში კონცერტის შემდეგ პირადად შეხვდნენ.

თავად მიქსტეიპი 20 ოქტომბერს დაანონსდა ტრეკლისტთან, გარეკანთან და გამოშვების თარიღთან ერთად. მოგვიანებით ტრეკლისტი თავად RM-მაც გააზიარა და პროექტი აღწერა როგორც „ფლეილისტი“ და არა ტრადიციული მიქსტეიპი. მასში შევიდა Honne-ს მიერ პროდიუსირებული ტრეკი, ასევე კოლაბორაციები კორეულ ინდი-როკ ჯგუფთან — Nell და მომღერალ eAeon-თან. 

Mono RM-ის რიგით მეორე მიქსტეიპია 2015 წლის RM-ის შემდეგ და პირველი, რომელიც კომერციულად გამოიცა.

## მუსიკალური ვიდეოები
„Forever Rain“ იხსნება დაღლილობისა და სიმარტოვის შეგრძნებით. ეს არის ანიმაციური ვიდეო, რომლის რეჟისორი და კრეატიული დირექტორი ჩოი ჯეჰუნია. მასზე ანიმატორების მთელი ჯგუფი მუშაობდა.

სიმღერა „Seoul“-ისთვის შეიქმნა „ლირიკული ვიდეო“, სადაც ნაჩვენებია სეულის სხვადასხვა ცნობილი ადგილი, მათ შორის მდინარე ჰანი და ჩონგიეჩონის ნაკადული. ვიდეოში ჩანს RM-იც, რომელიც ავტომობილში ზის და ტელეფონზე საუბრობს. ვიდეოს რეჟისორია ჩოი იონგსოკი (Lumpens).

„Moonchild“-ის ვიდეოში ეკრანზე ციმციმებს ტექსტები, რომლებიც ცხოვრების სირთულეებსა და ფიქრებზე მოგვითხრობს. თამარ ჰერმანმა Billboard-იდან აღნიშნა, რომ ეს ვიდეო ერთგვარ გამომწვევ ნუგეშს გვთავაზობს. ამ ვიდეოს რეჟისორიც ჩოი იონგსოკია.

## პრომოუშენი
BTS-ის Twitter-ის ანგარიშზე გამოქვეყნდა მოკლე შეტყობინება სათაურითა და თარიღით. RM-ს მიქსტეიპისთვის დამატებითი პრომოუშენი არ გაუწევია, რადგან მისი გამოშვება დაემთხვა BTS-ის მსოფლიო ტურნეს — Love Yourself.

## სქოლიო
*RM Just Dropped His Solo Playlist Mono And It's Like Free Therapy"
*"BTS Member RM Announces Surprise Project 'Mono' Slated To Drop In Just A Few Days"
*"BTS' RM Releases 'Mono' Mixtape and 'Forever Rain' Music Video: Watch"
*"RM of BTS Announces Plans for Second Mixtape 'RM 2'"
*'moonchild' Lyric Video"
*"CelebMix Review: RM releases his playlist "Mono" and the music video for "Forever Rain""
*"BTS' RM Sings About Feeling Friendless In Devastating Song 'Forever Rain' & Fans Are Literally Crying"
*"BTS's RM announces new solo mix tape, reveals track list and collaborations"
Happy (სოკჯინის ალბომი)

**Happy** — სამხრეთ კორეელი მომღერლისა და BTS-ის წევრის, ჯინის სადებიუტო მინი-ალბომი (EP), რომელიც 2024 წლის 15 ნოემბერს Big Hit Music-ის მეშვეობით გამოიცა.

## წინაპირობა და გამოშვება
2022 წელს ჯინმა თავისი სოლო დებიუტი სიმღერით „The Astronaut“ შედგა. სიმღერის გამოსვლიდან მალევე, ჯინი სამხრეთ კორეის სავალდებულო სამხედრო სამსახურში გაიწვიეს, სადაც იგი 2024 წლის ივლისამდე მსახურობდა. 

ალბომი Happy 14 ოქტომბერს დაანონსდა. Big Hit Music-მა დაადასტურა, რომ ალბომი ექვს ტრეკს მოიცავდა, მათ შორის წინასწარ გამოშვებულ სინგლს „I'll Be There“ და მთავარ სიმღერას „Running Wild“. 

ალბომში წარმოდგენილია კოლაბორაციები ინგლისური პოპ-ჯგუფის, Take That-ის წევრ გერი ბარლოუსთან, Red Velvet-ის ვენდისთან და იაპონური როკ-ჯგუფის, One Ok Rock-ის წევრ ტაკასთან.

## სქოლიო
*"BTS' Jin Taps ONE OK ROCK's Taka For New Version of 'Falling' Solo Single"
*"Jin of BTS to Release Debut Solo Album 'Happy': Here's When It Arrives"
*of BTS announces solo single "The Astronaut""
*"Jin of BTS announces debut solo album Happy"
*BTS Chart History (World Albums)"
*"BTS' Jin to hold pop-up event for new album 'Happy'"
*"BTS' Jin drops new version of 'Falling' with ONE OK ROCK's Taka"
*"Happy - :') (Remixes) – Album by Jin"
კატეგორია:2024 კატეგორია:მუსიკა კატეგორია:სამხრეთი კორეა 
კატეგორია:სამხრეთკორეელი მომღერლები
1956 წელი პაკისტანში

**1956 წლის მოვლენები პაკისტანში.**

## მოქმედი პირები
### ფედერალური მთავრობა
*დედოფალი ელისაბედ II, როგორც პაკისტანის დედოფალი (23 მარტამდე)
*გენერალ-გუბერნატორი: ისკანდერ მირზა (23 მარტამდე)
*პრეზიდენტი: ისკანდერ მირზა (23 მარტიდან)
*პრემიერ-მინისტრი: მუჰამედ ალი ჩოუდჰური (12 სექტემბრამდე), ჰუსეინ შაჰიდ სუჰრავარდი (12 სექტემბრიდან)
*უზენაესი სასამართლოს თავმჯდომარე: მუჰამად მუნირი

## მოვლენები
*19 იანვარი, 1956: დასავლეთ პაკისტანის დროებითი ასამბლეის არჩევნები
*5 მარტი, 1956: პაკისტანის საპრეზიდენტო არჩევნები
*23 მარტი: პაკისტანი ხდება მსოფლიოში პირველი ისლამური რესპუბლიკა. პაკისტანი ასევე ხდება თანამეგობრობის რესპუბლიკა (რესპუბლიკის დღე პაკისტანში, ახლა ცნობილია როგორც პაკისტანის დღე)
*23 მარტი: ისკანდერ მირზა ხდება პაკისტანის პირველი პრეზიდენტი.
*23 აპრილი: დაარსდა პაკისტანის რესპუბლიკური პარტია.
*12 სექტემბერი: ჰუსეინ შაჰიდ სუჰრავარდი ხდება პაკისტანის პრემიერ-მინისტრი.
*10 დეკემბერი, 1956: აღმოსავლეთ პაკისტანის პროვინციული შუალედური არჩევნები.

## დაბადებულები
*12 აგვისტო: ფაჰიმ გული, სქვოშის მოთამაშე

## სქოლიო
კატეგორია:1956 წელი პაკისტანში
კატეგორია:1956 წელი ქვეყნების მიხედვით
კატეგორია:1956 წელი აზიაში
კატეგორია:1950-იანი წლები პაკისტანში
კატეგორია:XX საუკუნის წლები პაკისტანში
ილუსტრატორი

**ილუსტრატორი** - მხატვარი, რომლის მთავარი საქმიანობა ვიზუალური გამოსახულებების შექმნაა, რომ ტექსტი, იდეა ან ცნება უფრო გასაგები, თვალსაჩინო და მიმზიდველი გახდეს.

გამოსახულებების შექმნის ხელოვნება, რომელიც სხვა ელემენტთან ერთად მოქმედებს. ყურადღების ცენტრში ყოველთვის ის მთავარი ელემენტია, ხოლო ილუსტრაციის როლია პიროვნება და ხასიათი შემატოს გამოსახულებას, ისე რომ მასთან კონკურენციაში არ შევიდეს.

ილუსტრაციები გამოიყენება რეკლამაში, არქიტექტურულ ვიზუალიზაციაში, მისალოც ბარათებში, პლაკატებში, წიგნებში, გრაფიკულ ნოველებში, ბიზნესსა და ტექნიკურ კომუნიკაციებში, ჟურნალებში, მაისურებზე, ვიდეოთამაშებში, სასწავლო მასალებში და გაზეთებში.

## ტექნიკა 
 „ზაფხულის ღამის სიზმარი“-დან (1870).]]
სცენებისა და პერსონაჟების შესაქმნელად გამოიყენება გამოსახულებები.  როგორც უბრალოდ სურათის დათვალიერება შთაგონების მისაღებად, ისე პერსონაჟების ესკიზებისა და დეტალურად დამუშავებული სცენების შექმნა სხვადასხვა კუთხიდან. ილუსტრაციის ტრადიციულ ტექნიკებს შორის შედის აკვარელი, კალამი და მელანი, აეროგრაფია, ზეთის ფერწერა, პასტელი და ხეზე გრავირება. 

ჯონ ჰელდი უმცროსი - ილუსტრატორი, რომელიც მუშაობდა სხვადასხვა სტილსა და მედიაში, მათ შორის ლინოლეუმზე გრავირება, კალმითა და მელნით შესრულებულ ნახატები, ჟურნალის გარეკანების ფერწერა, კარიკატურა, კომიქსები და სცენოგრაფია. ამასთანავე, ქმნიდა სახვით ხელოვნების ნამუშევრებსაც — მათ შორის ცხოველთა სკულპტურებსა და აკვარელის ტექნიკით შესრულებულ ნამუშევრებს.

უნივერსიტეტები და ხელოვნების სკოლები სთავაზობენ ილუსტრაციის სპეციალურ სასწავლო კურსებს, რის შედეგადაც ეს სფერო პროფესიად  ყალიბდება. ბევრი ილუსტრატორი მუშაობს ფრილანსერად და იღებს შეკვეთებს გამომცემლებისგან (გაზეთების, წიგნების ან ჟურნალების), ასევე სარეკლამო სააგენტოებისგან.

1950-იან და 1960-იან წლებში ილუსტრატორებში განსაკუთრებით პოპულარული მასალად ითვლებოდა კაზეინი, ისევე როგორც კვერცხის ტემპერა. ამ მასალების სწრაფი გამოყენება და გამძლეობა შეესაბამებოდა ილუსტრაციის მოთხოვნებს. ორივე ტიპის საღებავით შესრულებული ნამუშევრები უძლებდა კლიენტებთან და საბეჭდავებთან ტრანსპორტირების დროსთან არსებულ სირთულეებს დაზიანების გარეშე. 

კომპიუტერული ილუსტრაცია, ან ციფრული ილუსტრაცია - ციფრული ხელსაწყოების გამოყენება გამოსახულებების შესაქმნელად.

კომპიუტერებმა სამომხმარებლო ინდუსტრია მნიშვნელოვნად შეცვალეს და დღეს ბევრი კარიკატურისტი და ილუსტრატორი ქმნის ციფრულ ილუსტრაციებს კომპიუტერების, გრაფიკული ტაბლეტებისა და სკანერების გამოყენებით. ფართოდ გავრცელებულია პროგრამები, "Adobe Illustrator", "Adobe Photoshop", "GIMP", "Corel Painter" და "Affinity Designer".

## რესურსები ინტერნეტში
* Le Portail des Métiers du livre organise et met à jour les informations générales au sujet du métier d'illustrateur (formation, nouvelles publications), et relaie les principaux événements et débats en France sur le sujet.

## სქოლიო
კატეგორია:მხატვრები
კატეგორია:ილუსტრატორები
კატეგორია:ხელოვნება
კატეგორია:ილუსტრაცია
1955 წელი პაკისტანში

**1955 წლის მოვლენები პაკისტანში.**

## მოქმედი პირები
### ფედერალური მთავრობა
*დედოფალი ელისაბედ II, როგორც პაკისტანის დედოფალი
*გენერალ-გუბერნატორი: მალიქ ღულამ მუჰამადი (7 აგვისტომდე), ისკანდერ მირზა (6 ოქტომბრიდან)
*პრემიერ-მინისტრი: მუჰამედ ალი ბოგრა (12 აგვისტომდე), მუჰამედ ალი ჩოუდჰური (12 აგვისტოდან)
*უზენაესი სასამართლოს თავმჯდომარე: მუჰამად მუნირი

### გუბერნატორები
*ჩრდილო-დასავლეთ საზღვრის გუბერნატორი: ყურბან ალი შაჰი (14 ოქტომბრამდე), შემდეგ ვაკანტური
*დასავლეთ პენჯაბის გუბერნატორი: მუშთაქ აჰმედ გურმანი (14 ოქტომბრამდე), შემდეგ ვაკანტური
*სინდის გუბერნატორი: იფთიხარ ჰუსეინ ხან მამდოტი (14 ოქტომბრამდე), შემდეგ ვაკანტური

## მოვლენები
### ივნისი
*21 ივნისი — 1955 წლის პაკისტანის დამფუძნებელი ასამბლეის არჩევნები.

### სექტემბერი
*23 სექტემბერი  — „ბაღდადის პაქტი“: სამხედრო ხელშეკრულება ერაყს, თურქეთს, გაერთიანებული სამეფოს, პაკისტანსა და ირანს შორის რატიფიცირებულია პაკისტანის მიერ.

## დაბადებულები
*22 ივლისი  — ასიფ ალი ზარდარი, პოლიტიკოსი

### უცნობი თარიღი
*მირავასი, კომიკოსი და მომღერალი (გ. 2025)

## სქოლიო
კატეგორია:1955 წელი პაკისტანში
კატეგორია:1955 წელი ქვეყნების მიხედვით
კატეგორია:1955 წელი აზიაში
კატეგორია:1950-იანი წლები პაკისტანში
კატეგორია:XX საუკუნის წლები პაკისტანში
1961 წელი პაკისტანში

**1961 წლის მოვლენები პაკისტანში.**

## მოქმედი პირები
### ფედერალური მთავრობა
*პრეზიდენტი — მუჰამედ აიუბ-ხანი  
*უზენაესი სასამართლოს თავმჯდომარე: ალვინ რობერტ კორნელიუსი

## მოვლენები
### მაისი
*6 მაისი — პრეზიდენტ აიუბ ხანის მიერ დანიშნულმა საკონსტიტუციო კომისიამ წარადგინა ანგარიში, რომელშიც დეტალურად იყო აღწერილი პაკისტანში საპარლამენტო მმართველობის ჩავარდნები.

## დაბადებულები
* 8 იანვარი — შოაიბ მოჰამადი კრიკეტის მოთამაშე.

## სქოლიო
კატეგორია:1961 წელი პაკისტანში
კატეგორია:1961 წელი ქვეყნების მიხედვით
კატეგორია:1961 წელი აზიაში
კატეგორია:1960-იანი წლები პაკისტანში
კატეგორია:XX საუკუნის წლები პაკისტანში
დოროთი დრიუ

მინი|დოროთი დრიუ
**დოროთი დრიუ** ― ვოდევილის ჟანრის პიესებში მონაწილეობით ცნობილი მსახიობი, მოცეკვავე და მომღერალი, რომელიც 1900 წლის ნოემბერში ცნობილ სკანდალში გაეხვა, რადგან საზოგადოებაში გავრცელდა ჭორი, რომ იგი მოკრივე ჯეიმს ჯ. ჯეფრისზე დაქორწინდა. ამ დროს დრიუ პოლის თეატრში, ნიუ-ჰეივენში, კონექტიკუტის შტატში იმყოფებოდა და მონაწილეობდა კომედიაში „ახალგაზრდა სანტექნიკოსი“. 1900 წლის 2 დეკემბერს  ჯეფრისმა საჯაროდ უარყო დრიუსთან ქორწინება ან მისთვის ხელის თხოვნა.

ვინაიდან დოროთის მრავალმხრივი ნიჭი ჰქონდა მუსიკის სფეროში, 1895 წლის იანვარში იცეკვა და იმღერა ნიუ-მანჰეტენის სპორტულ კლუბში, ქალთა დღის აღსანიშნავად. მან ასევე იცეკვა 1896 წლის ივლისში, კაზინო როუფ გარდენში გამართული წარმოდგენის დროს.

## სქოლიო
კატეგორია:XIX საუკუნის ქალები
კატეგორია:XIX საუკუნის ქალი მსახიობები
კატეგორია:თეატრის მსახიობები
კატეგორია:თეატრის ქალი მსახიობები
კატეგორია:ქალი მოცეკვავეები
კატეგორია:ქალი მომღერლები
კოლეგია

**კოლეგიუმი** (ლათ. *collegium*, მრ. რიცხვი: *collegia*) შეიძლება აღნიშნავდეს:

* ძველ რომში გამოყენებულ ტერმინს, რომლითაც მოიხსენიებდნენ იურიდიული პირის სტატუსის მქონე სხვადასხვა გაერთიანებას/ასოციაციას (შდრ. რომის სამართალი)
** **პონტიფიკოსთა კოლეგია** — სახელმწიფოს რელიგიის უმაღლესი რანგის ქურუმთა კოლეგია
* ძველი ბერძნული ტერმინის *ἑταιρεία* (*hetaireia*) ლათინიზებულ ფორმას
* *Collegium musicum* — უნივერსიტეტებთან დაკავშირებული მუსიკალური საზოგადოებები რეფორმაციის ეპოქის გერმანიასა და შვეიცარიაში
* *Collegium* (სამინისტრო) — რუსეთის ცენტრალური მთავრობის აღმასრულებელი, კოლეგიური ორგანო
* *Collegium* (სკოლა) — საფრანგეთში არსებული სასწავლებლის ტიპი, რომელიც აერთიანებს საშუალო სკოლისა და კოლეჯის საფეხურებს
* სკანდინავიურ ენებში *kollegium*-ის მოძველებული მართლწერა (სკანდინავია)
** *Hassagers Kollegium* — სტუდენტური საერთო საცხოვრებელი, Frederiksberg Bredegade, ფრედერიკსბერგი, დანია
** *Borchs Kollegium* — სტუდენტური საერთო საცხოვრებელი, Store Kannikestræde, კოპენჰაგენი, დანია
* ზოგიერთ მნიშვნელობაში — ტერმინის კოლეჯი ალტერნატიული სახელწოდება
ემი ფაუსიტი

**ემი ფაუსიტი** (ასევე ცნობილი, როგორც **მისის მენციე**; დ.  1836 — გ. 26 დეკემბერი, 1876) — ინგლისელი მსახიობი.

1867 წელს მის ფაუსიტი პირველად გამოჩნდა ლონდონის სცენაზე, *სტანდარტის,* *გლობუსისა* და *ვოდევილის* თეატრებში. ამ პერიოდში მას მარია ვილტონის მომავალ მეტოქედ მიიჩნევდნენ.

ფაუსიტი 26 დეკემბერს, 1876 წელს, ნიუ-იორკში, ტუბერკულოზით გარდაიცვალა. სიკვდილამდე პირველად ითამაშა ამერიკაში, *მეხუთე ქუჩის თეატრში*, და ლოგინად ჩავარდა 10 ოქტომბერს.
## რესურსები ინტერნეტში
*portrait Amy Fawsitt(archived)
## სქოლიო
კატეგორია:ამერიკელი ქალი მსახიობები
კატეგორია:XIX საუკუნის ქალი მსახიობები
კატეგორია:XIX საუკუნის ქალები
კატეგორია:ტუბერკულოზით გარდაცვლილები
კატეგორია:დაბადებული 1836
კატეგორია:გარდაცვლილი 1876
ადელინ ბილინგტონი

**ადელინ ბილინგტონი** (დ. 3 იანვარი, 1826 — გ. 23 იანვარი, 1917) — ინგლისელი მსახიობი და მასწავლებელი.
## ბიოგრაფია
ადელინ მორტიმერი 3 იანვარს, 1826 წელს, ინგლისში დაიბადა. გათხოვდა მსახიობ ჯონ ბილინგტონზე. პირველად გამოჩნდა *ადელფის* თეატრში, პიესაში *„კუპიდონი და ფსიქე“*.  ჩარლზ დიკენსს მეტად მოსწონდა ადელინის სამსახიობო ხელოვნება, განსაკუთრებით, თავად დიკენსის ნამუშევრებზე დაფუძნებულ პიესებში. ბილინგტონი ემეგობრებოდა ვაუგან ვილიამსსაც. მუშაობდა მსახიობობის მასწავლებლად, რის გამოც მოიპოვა მეტსახელი: *„სცენის დედა“*.

გარდაიცვალა ლონდონში, 23 იანვარს, 1917 წელს, და დაიკრძალა მეუღლესთან, ჰაიგეიტის სასაფლაოზე. მისი მოუნიშნავი საფლავი ჯორჯ ჰონის საფლავის უკან მდებარეობს.
## სქოლიო
კატეგორია:XIX საუკუნის ქალი მსახიობები
კატეგორია:XIX საუკუნის ქალი მსახიობები ეროვნების მიხედვით
კატეგორია:ინგლისელი ქალი მსახიობები
კატეგორია:XIX საუკუნის ქალები
კატეგორია:დაბადებული 1826
კატეგორია:გარდაცვლილი 1917
ადრიენ დაიროლი

**ადრიენ დაიროლი** (დ. 1863 — გ. 1940) — ფრანგი მსახიობი.
## ბიოგრაფია
პიერ დაიროლის ქალიშვილი. დაიბადა საფრანგეთში. 1885 წელს ცნობილი გახდა ინგლისში, მოყვარული მსახიობის რეპუტაციით. 1886 წელს, პიესაში, *„Les Brebis de Panurge“*, მეორეხარისხოვანი როლი ითამაშა მის ლანგტრისთან ერთად. მოგვიანებით გამოჩნდა *დრური ლეინის*, *გლობუსისა* და *ადელფის* თეატრებში. 1891 წლის სექტემბერში ნოემი ნიოშის როლი შეასრულა ჰენრი ჯეიმზის *„ამერიკელში“*, რომელიც *Opera Comique*-ში, ლონდონში დაიდგა. 1893 წელს გამოჩნდა ნიუ-იორკის *ვარსკვლავთა თეატრში*. 1894 წელს ითამაშა *ლიცეუმში*, შემდეგ კი პიესა *„საბედისწერო ბარათის“* *პალმერის* თეატრის დადგმაში; ამ უკანასკნელში მერსედესის როლი შეასრულა.

1897 წელს გათხოვდა ვ. ჯ. ფიშერზე.
## რესურსები ინტერნეტში
*
## სქოლიო
* 
* 
* 

კატეგორია:ფრანგი ქალი მსახიობები
კატეგორია:XIX საუკუნის ქალი მსახიობები
კატეგორია:დაბადებული 1863
კატეგორია:გარდაცვლილი 1940
კატეგორია:თეატრის ქალი მსახიობები
ენი რობი

**ენი რობი** (დ. 1866 — გ. 26 ივლისი, 1922) — ინგლისში დაბადებული ამერიკელი თეატრის მსახიობი. მოღვაწეობდა ვიქტორიანული ეპოქის 1880-1890-იან წლებში. 

რობის მამა სასცენო არტისტი იყო, ხოლო მისი დედა, ელიზა რუგი, ინგლისელი მსახიობი. რობიმ მსახიობობა 11 წლის ასაკში დაიწყო. ლესტერ ვალაკმა ის ინგლისში სტუმრობისას აღმოაჩინა და აშშ-ში ჩამოიყვანა, რომ თავის დასში დაესაქმებინა. 

ქორწინებით, შორეულად ენათესავებოდა ეთელ ბერიმორს, ვისი მეუღლე რასელ გრისვოლდიც რობის ქმრის, დანიელ პეინ გრისვოლდის ოჯახის წევრი იყო.

დაქვრივებული რობი პიტსფილდში, მასაჩუსეტსში, 1922 წლის 26 ივლისს გარდაიცვალა.
## სქოლიო
კატეგორია:XIX საუკუნის ქალი მსახიობები
კატეგორია:ინგლისელი ქალი მსახიობები
კატეგორია:დაბადებული 1866
კატეგორია:გარდაცვლილი 1911
კატეგორია:ინგლისელი თეატრის მსახიობები
ენი საკერი

**ენი საკერი** (დ. 13 მარტი, 1882 — გ. 8 ოქტომბერი, 1932) — ინგლისელი მსახიობი.

ენი ელიზაბეთ ლაურა მორტიმერი ედინბურგში, ჰორაციო საკერის შვილის, მსახიობ მარია საკერის ოჯახში დაიბადა. 1893 წელს *ჰეიმარკეტის* თეატრში პირველად გამოჩნდა სცენაზე, ჰერბერტ ბირბომ თრის დადგმულ *„ჰიპატიაში“* (ჯ. სტიუარტ ოგილვის ავტორობით). ამ გამოსვლის დროს იგი 11 წლის იყო. მოგვიანებით ითამაშა პიესაში *„წითელი მოსასხამის ქვეშ“*, ჩარლზ ვინდჰამის რეჟისორობით.

1927—1929 წლებში, დიონ ბუსიკოსა და ირენ ვანბრუსთან ერთად, ავსტრალიაში ტურნეთი გაემგზავრა. აქ ის გამოჩნდა დადგმებში: *„კაროლინა“*, *„წერილი“*, და *„ოინბაზი მისის ებსმიტი“*.

ენი არ დაქორწინებულა. გარდაიცვალა ლეი-ონ-სიში, 1932 წლის 8 ოქტომბერს, 50 წლის ასაკში.
## სქოლიო
კატეგორია:XIX საუკუნის ქალი მსახიობები
კატეგორია:ინგლისელი ქალი მსახიობები
კატეგორია:თეატრის ქალი მსახიობები
კატეგორია:XIX საუკუნის მსახიობები
კატეგორია:დაბადებული 1882
კატეგორია:გარდაცვლილი 1932